**OBLASTNÝ FUTBALOVÝ ZVÄZ PRIEVIDZA**

PSČ: 971 04 Prievidza , Olympionikov 4, tel./fax: 046 / 5430476

Internetová stránka **www.oblfzprievidza.sk** email: **obfzpd@futbalsfz.sk**



## POZVÁNKA

Pozývame Vás na seminár rozhodcov a delegátov Oblastného futbalového zväzu Prievidza, ktorý sa uskutoční dňa **27.02.2022 o 13.00 hod (nedeľa)** v priestoroch OblFZ, Olympionikov 4 Prievidza. Program zimného aktívu rozhodcov a delegátov OblFZ Prievidza je na druhej strane pozvánky.

**Účasť na seminári je POVINNÁ!** Rozhodca a delegát, ktorý sa nezúčastní na seminári, nebude delegovaný v jarnej časti súťažného ročníka 2021/2022 na majstrovské futbalové zápasy. V zmysle Vašich uzavretých pracovných a rámcových dohôd so OblFZ bude akcia považovaná za pracovné školenie v režime OTP.

Osoby nespĺňajúce v plnom rozsahu kritéria OP absolvujú pred konaním seminára povinne antigénový test v registrovaných zariadeniach (výsledok testu nie starší ako 48 h.)

Potvrdenie o splnení podmienok OP  (tlačenou formou potvrdenia alebo v app Green pass) a o vykonaní antigénového testu predložíte pri prezentácii.

Upozorňujeme, že v prípade nepredloženia/nedokladovania požadovaných vyššie uvedených predpísaných náležitostí, sa nebudete môcť akcie zúčastniť.

V interiéri je navyše v zmysle vyhlášky ÚVZ SR platnej od 19.01. uvedená povinnosť prekrytia dýchacích ciest respirátorom.

Svoje povinnosti si zariaďte tak, aby ste sa tohto seminára mohli zúčastniť.

Tešíme sa na spoločné stretnutie, ostávame s pozdravom

V Prievidzi dňa 18.02.2022

Anton Laco v. r. Ing. Daniel Igaz v. r.

predseda OblFZ Prievidza predseda KR a DZ